AIŠKINAMASIS RAŠTAS

Dėl Molėtų rajono savivaldybės tarybos 2021 m. sausio 28 d. sprendimo Nr. B1-5 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pripažinimo netekusiu galios

1. Parengto tarybos sprendimo projekto tikslai ir uždaviniai:

Sprendimo projekto tikslas - pripažinti netekusiu galios 2021 m. sausio 28 d. sprendimas Nr. B1-5 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ (toliau – Aprašas). Sprendimą reikia priimti Lietuvos Respublikos švietimo, mokslo ir sporto ministrui 2022 m. sausio 10 d. įsakymo Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ 5 punktu pripažinus netekusiu galios Lietuvos respublikos švietimo, mokslo ir sporto ministro 2018 m. rugsėjo 12 d. įsakymą Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, kuriuo vadovaujantis buvo patvirtintas Aprašas.

Lietuvos Respublikos švietimo, mokslo ir sporto ministro 2022 m. sausio 10 d. įsakymo Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ 6 punkte nustatyta, kad „Neformaliojo vaikų švietimo programų, finansuojamų pagal sutartis, sudarytas pagal Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 25.1 papunktį, finansavimo sutartys galioja iki visiško šalių įsipareigojimų įvykdymo, bet ne ilgiau nei iki 2022 m. gruodžio 31 d. Tuo atveju, kai Neformaliojo vaikų švietimo programos trukmė yra ilgesnė nei finansavimo sutarties galiojimas, atitinkama finansavimo sutartis gali būti pratęsta iki Neformaliojo vaikų švietimo programos pabaigos, bet ne ilgiau nei iki 2022 m. gruodžio 31 d.“. Todėl Savivaldybės sudarytos sutartys su Neformaliojo vaikų švietimo teikėjais galioja iki visiško įsipareigojimų įvykdymo arba galės būti partęstos iki programos pabaigos, bet ne ilgiau kaip iki 2022 m. gruodžio 31 d., jeigu programos trukmė ilgesnė negu sutarties galiojimas.

Aprašo 3 punkte nustatyta, kad „Savivaldybės, skirdamos lėšas savivaldybės lygmens NVŠ programoms finansuoti, vadovaujasi šiuo Aprašu ir savivaldybės administracijos direktoriaus patvirtintais teisės aktais,...“.

Aprašo 6 punkte nustatyta, kad Savivaldybės administracijos direktorius turi teisę priimti kitus sprendimus, būtinus Aprašui įgyvendinti, neviršydami savo įgaliojimų.

Todėl naujo Savivaldybės tvarkos aprašo tvirtinti nereikia.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos

3. Laukiami rezultatai:

Sprendimas pripažįstamas netekusiu galios.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.